|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533ΛΟΓΟΤΥΠΟΣ Ρ **e-mail:** **info@rigasfereospeiraias.gr** **http://www.rfp.gr** |

 ΠΕΙΡΑΙΑΣ 01/10/2021, Α.Π: 197

ΠΡΟΣ: ΜΕΛΗ ΤΟΥ ΣΥΛΛΟΓΟΥ

**Όλοι και όλες στο πανεκπαιδευτικό συλλαλητήριο**

**Παρασκευή 1 Οκτωβρίου, 18:00, Προπύλαια**

**Με αυταρχισμό και βία, δεν γίνεται Παιδεία!**

*Συνάδελφοι, συναδέλφισσες,*

Το Δ.Σ. του Συλλόγου μας, λαμβάνοντας υπόψη τις τελευταίες εξελίξεις, δηλώνει τα εξής:

**1. Καταγγέλλει το Υπουργείο Παιδείας και την κυβέρνηση για την αντιδημοκρατική ενέργεια της δικαστικής προσφυγής με τη διαδικασία του κατεπείγοντος** και μάλιστα με τη χρήση του νόμου Χατζηδάκη και φαιδρά επιχειρήματα του τύπου «δεν είχε προβλεφθεί προσωπικό ασφαλείας» (τη στιγμή που είναι γνωστό ότι στην περίπτωση της απεργίας-αποχής οι εκπαιδευτικοί παραμένουν στον χώρο του σχολείου και εκτελούν κανονικά όλα τα υπόλοιπα καθήκοντά τους)! Ποτέ δεν ήταν επείγον για το υπουργείο να πάρει μέτρα προστασίας για την πανδημία. Ποτέ δεν ήταν επείγον να στελεχώνει τα σχολεία με εκπαιδευτικούς για να μη χάνονται διδακτικές ώρες. Ποτέ δεν ήταν επείγον να μας παρέχει εξοπλισμό για την Εξ αποστάσεως Εκπαίδευση. Ποτέ δεν ήταν επείγον να έχουμε υλικοτεχνικό εξοπλισμό για το δια ζώσης μάθημα. **Επείγον ήταν μόνο να σύρει στα δικαστήρια τα συνδικαλιστικά μας όργανα γιατί αρνούμαστε να γίνουμε συνένοχοι στη διάλυση του δημόσιου σχολείου, στην κατάργηση των μορφωτικών δικαιωμάτων των μαθητών μας και της εργασιακής μας αξιοπρέπειας.**

**2. Πρόκειται για κίνηση πανικού της Υπουργού Παιδείας μπροστά στην ομόθυμη καταδική της αντιεκπαιδευτικής της πολιτικής από τον κλάδο.** Η κυρία Κεραμέως ηττήθηκε γιατί δεν κατάφερε να «συμμορφωθούν προς τας υποδείξεις» οι εκπαιδευτικοί ενόψει των κυρώσεων που η τελευταία εγκύκλιος τους υπενθύμιζε και της οποίας τη ρητορική θα ζήλευε και το καθεστώς της επταετίας! Όταν λοιπόν φάνηκε ξεκάθαρα ότι τα σχολεία σύσσωμα συμμετέχουν στην απεργία-αποχή επέλεξε τον μόνο δρόμο που ξέρει, την καταστολή. Ένα όμως είναι σίγουρο**: ο κλάδος έδωσε το μήνυμα ότι με απειλές και βία δεν γίνεται Παιδεία.**

**3. Η κήρυξη της απεργίας ως παράνομης, καμία απολύτως συνέπεια δεν επισύρει για την έως τώρα συμμετοχή στην**[**απεργία**](https://www.alfavita.gr/apergia). Τονίζουμε ότι**η απόφαση, σύμφωνα με το σκεπτικό του δικαστηρίου,**δεν είναι άμεσα εκτελεστή. Γι’ αυτό είμαστε σε αναμονή των νέων αποφάσεων του ΔΣ της ΔΟΕ, της ΑΔΕΔΥ και του Συλλόγου.

**4.** **Χαιρετίζουμε** τους/τις εκπαιδευτικούς, τους Συλλόγους Διδασκόντων των σχολείων, που υπέγραψαν μαζικά έως την Πέμπτη το μεσημέρι τη δήλωση για τη συμμετοχή τους στην απεργία-αποχή. Με βάση τα μέχρι τώρα στοιχεία, **16 στα 20 δημοτικά σχολεία του Συλλόγου μας και 19 στα 21 νηπιαγωγεία συμμετέχουν με συντριπτικά ποσοστά στην απεργία-αποχή! Συντριπτικά στοιχεία συμμετοχής καταθέτουν και τα υπόλοιπα εκπαιδευτικά σωματεία.** Αυτά αντικατοπτρίζουν **την** **ιδεολογική και πολιτική ήττα της εκπαιδευτικής πολιτικής της κ. Κεραμέως και της κυβέρνησής της.** Πρόκειται για μια **μαχητική απάντηση του εκπαιδευτικού κινήματος**σε πείσμα των απειλών, του κλίματος τρομοκρατίας και εκβιασμών που εξαπέλυσε το Υπουργείο Παιδείας και οι εντολοδόχοι του μέσα και έξω από τα σχολεία.

**5. Αποτελεί άμεση ανάγκη ο μαζικός και ενωτικός αγώνας μας! Να αναδείξουμε τη δύναμή μας στον δρόμο.** Γι’ αυτό **έχει μεγάλη σημασία να συμμετέχουμε όλοι και όλες στο πανεκπαιδευτικό συλλαλητήριο που καλούν οι εκπαιδευτικές Ομοσπονδίες την Παρασκευή 1 Οκτωβρίου, στις 18:00, στα Προπύλαια.**

Δηλώνουμε με βεβαιότητα ότι θα χρησιμοποιήσουμε όλες τις μορφές αγώνα για την ακύρωση της αξιολόγησης και την πολιτική απονομιμοποίηση του Υπουργείου Παιδείας, της κυβέρνησης και της αντιλαϊκής και αντιεκπαιδευτικής πολιτικής της στην κοινωνία.

**Οι αγώνες μας δεν είναι νόμιμοι ή παράνομοι, είναι δίκαιοι!**

**Όλοι και όλες στο πανεκπαιδευτικό συλλαλητήριο, Παρασκευή 1/10, 18:00, Προπύλαια**

**Ο ΑΓΩΝΑΣ ΣΥΝΕΧΙΖΕΤΑΙ – Η ΑΞΙΟΛΟΓΗΣΗ ΔΕΝ ΘΑ ΠΕΡΑΣΕΙ**

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |